રાત્રે રસોડામાં જુઠ્ઠા વાસણો ન પડી રહેવા દો, તેને સાફ કરીને જ મૂકો. સાંજના સમયે કે દિવાબત્તીનાં સમયે જમવા કે સ્નાન કરવા ન બેસો. સાંજે ઘરમાં સુગંધિત પવિત્ર ધુમાડો કરો. દિવસમાં એકવાર ચાંદીનાં ગ્લાસમાં પાણી પીવાથી ગુસ્સા પર કાબૂ મેળવી શકાય છે. બેડરૂમમાં મદિરાપાન ન કરો, નહીં તો બીમાર પડશો નહીં તો બિહામણા સપના આવશે. કાંટાળા ઝાડ ઘરની આસપાસ ન લગાવો. કિચનમાં આગ અને પાણી સાથે ન મૂકશો. તમારા ઘરમાં ચમકીલા પેઈન્ટ ન કરાવશો. ઘરમાં કરોળિયાના જાળા ન થવા દો, તેનાથી માનસિક તણાવ ઓછો થશે. કિચનમાં કાળો પથ્થર ન વાપરશો. ભોજન રસોડામાં બેસીને જ કરો. ઘરમાં કોઈ રોગગ્રસ્ત હોય તો એક વાડકીમાં કેસર ઓગાળીને તેના રૂમમાં મૂકી આવો તો તે જલદી સાજો થઈ જશે. ઘરમાં હંમેશા સુગંધિત વાતાવરણ રાખો. સુગંધિત વાતાવરણથી મન પ્રસન્ન રહે છે. અહીં દર્શાવેલા નાના નાના ઉપાયો પણ તમારા જીવનની મોટી મોટી મુશ્કેલીઓથી દૂર રહેવામાં તમારા મદદરૂપ થઇ શકે છે.